cyanic-selkie/wikianc huggingface dataset:
Ελάρα (δορυφόρος)
Η Ελάρα (αγγλικά: Elara) είναι ένας φυσικός δορυφόρος του πλανήτη Δία. Πήρε το όνομά του από την Ελάρα, η οποία ήταν κόρη του Ορχομενού και μητέρα του γίγαντα Τιτυού σύμφωνα με την ελληνική μυθολογία. Η άλλη του σημερινή ονομασία είναι Δίας VII (Jupiter VII). Η Ελάρα ανακαλύφθηκε από τον Τσαρλς Ντίλον Περίν του Αστεροσκοπείου του Λικ το 1905 και μέχρι το 1975 ήταν απλά γνωστή ως Δίας VII. Την περίοδο από το 1955 έως το 1975 αναφερόταν και με το όνομα Ήρα, από το όνομα της ομώνυμης θεάς. Από το 1975 όμως και μετά ο δορυφόρος πήρε το σημερινό του όνομα. Έχει ακτίνα μόλις 43 χιλιόμετρα που σημαίνει ότι αντιστοιχεί μόλις στο 2% του μεγέθους της Ευρώπης. Ωστόσο, αντιστοιχεί στο μισό μέγεθος της Ιμαλίας γι'αυτό είναι ο δεύτερος μεγαλύτερος δορυφόρος στην ομάδα της Ιμαλίας.
Εξωτερικοί σύνδεσμοι
Ελαρα
Γκαβορράνο
Το Γκαβορράνο (ιταλικά: Gavorrano) είναι ιταλικός δήμος στην Επαρχία του Γκροσσέτο, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας του Γκροσσέτο
Χασάν Τζεζάερλης
thumb|right|140px|Ο Θυρεός των Μεγάλων Βεζίρηδων Ο Γαζή Χασάν πασάς, επονομαζόμενος Τζεζάερλης (τουρκ.: Cezayirli Gazi Hasan Paşa, 1713 - 19 Μαρτίου 1790), ήταν Οθωμανός πειρατής που εξελίχθηκε "μιρί μιράν πασάς" (= αρχιναύαρχος) και Μέγας Βεζίρης. Γεννήθηκε το 1713 κατ΄ άλλους στην Καλλίπολη και κατ΄ άλλους στην Περσία. Στην καταγωγή ήταν Πέρσης ή Αλγερινός εξ ου και το παρωνύμιό του ή κατ' άλλες πηγές Γεωργιανός που αγοράστηκε ως σκλάβος από κάποια Τουρκική οικογένεια και ανατράφηκε ως Τούρκος στη Ραιδεστό η οποία και χειραφέτησε αυτόν.
Τα πρώτα χρόνια
Αρχικά υπηρέτησε ως κωπηλάτης αλλά αφού δραπέτευσε με τη βοήθεια ενός Έλληνα πήγε στη Σμύρνη και κατετάγη ως ναυτικός σε Αλγερινό πλοίο. Μεταβαίνοντας στη Κωνσταντινούπολη εισήλθε στον οθωμανικό στρατό, προήχθη στην ιεραρχία και το 1739 διακρίθηκε στις εναντίον της Αυστρίας και Πελοποννήσου εκστρατείες. Αργότερα στάλθηκε στο Αλγέρι όπου πολέμησε με πολλές επιτυχίες κατά των Ισπανών ακόμα και με πειρατικές καταδρομικές επιχειρήσεις απ΄ όπου και έλαβε το προσωνύμιο "Τζεζα(γ)ιρλί", (= Αλγερινός). Στο Αλγέρι υπηρέτησε ως διοικητής μιας επαρχίας.
Πειρατικές καταδρομές
Συνέχισε όμως τις πειρατικές καταδρομές από τις οποίες συγκέντρωσε πολλά πλούτη. Εξ αυτού κίνησε τον φθόνο του Μπέη της Αλγερίας όπου φαίνεται ότι επιβουλεύτηκε τη ζωή του. Αυτό ανάγκασε τον Γαζή Χασάν να φύγει πλην όμως κατά τον διάπλου του συνελήφθη από τους Ισπανούς όπου τον μετέφεραν στη Μαδρίτη. Μετά όμως από εξαετή φυλάκιση και παρέμβαση του πρέσβη της Νάπολης στάλθηκε στη Νάπολη όπου αφέθηκε ελεύθερος κατόπιν ανταλλαγής του με χριστιανούς αιχμαλώτους. Από εκεί μετέβη στη Γαλλία και στη συνέχεια επέστρεψε στη Κωνσταντινούπολη όπου και προσλήφθηκε στην υπηρεσία του Σουλτάνου Μουσταφά Γ΄. To 1764 κατόπιν αίτησής του διορίστηκε κυβερνήτης μεγάλου πολεμικού πλοίου.
Με αυτή την ιδιότητα φαίνεται να συμμετείχε στη ναυμαχία του Τσεσμέ κατά την οποία καταστράφηκε ολοκληρωτικά ο οθωμανικός στόλος από τον ρωσικό, το δε πλοίο του πυρπολήθηκε ενώ ο ίδιος μόλις που πρόλαβε να σωθεί κολυμπώντας.
Διορισμός του ως ναυάρχου
Το 1773 ο Χασάν πασάς αναδιοργάνωσε τον οθωμανικό στόλο μετακαλώντας Ευρωπαίους στρατιωτικούς και μηχανικούς γεμίζοντας όλες τις στρατιωτικές αποθήκες με πολεμοφόδια. Στη συνέχεια επιχείρησε εκστρατείες εναντίον επαναστατών όπου και νίκησε τον περίφημο σεΐχη Νταμπέρ Πασά της Άκρας, τους επαναστάτες της Αιγύπτου Ιμπραήμ και Μουράτ-Μπεη καθώς και τους ατάκτους Αλβανούς που λεηλατούσαν την Πελοπόννησο μετά τα Ορλωφικά (1779). Με τη βοήθεια και Ελλήνων, μεταξύ των οποίων των Κολοκοτρωναίων, κατέκοψε τους Αλβανούς έξω από την Τρίπολη όπου ύψωσε πυραμίδα από 4.000 κεφάλια.
Το 1774, μετά την αποχώρηση των Ρώσων από την Ελλάδα, ενώ Οθωμανοί αξιωματούχοι πρότειναν στον Σουλτάνο γενική σφαγή των Ελλήνων ως αντίποινα, ο Χασάν Τζεζάερλης μόνος υποστήριξε σταθερά την αντίθετη άποψη. Λέγεται ότι ως τελευταίο επιχείρημα χρησιμοποίησε το ότι "αν σκοτωθούν όλοι οι Έλληνες ποιος θα πληρώνει το χαράτσι?" για το οποίο οι άλλοι δεν είχαν κάποια απάντηση. Ο Σάθας θεωρεί ότι η Ελλάδα οφείλει πολλά στον Χασάν Τζεζάερλη γιατί χάρη σ' αυτόν σώθηκε από μία γενοκτονία (Σάθας, σ. 523).
Τα τελευταία χρόνια
Παρ΄ όλες τις στρατιωτικές του επιτυχίες, όταν ανέλαβε Σουλτάνος ο Σελίμ Γ΄ τον έπαυσε των καθηκόντων του και τον διόρισε στρατιωτικό διοικητή Ισμαηλίου. Από εκεί διακρίθηκε στους κατά των Ρώσων πολέμους όπου ο Σουλτάνος τον διόρισε σε ηλικία πλέον 70 ετών Μέγα Βεζίρη. Κάτω όμως από περίεργες συνθήκες ο Γαζή Χασάν υπέπεσε στη δυσμένεια του Σουλτάνου όπου όπως λέγεται κατά διαταγή του δηλητηριάστηκε στη Σούμλα της Βουλγαρίας, μόλις 3 μήνες μετά τον διορισμό του.
Πηγές
Κατηγορία:Μεγάλοι Βεζίρηδες Κατηγορία:Πασάδες της Οθωμανικής Αυτοκρατορίας Κατηγορία:Οθωμανοί στρατιωτικοί Κατηγορία:Ιστορία της Λήμνου Κατηγορία:Οθωμανοί πειρατές Κατηγορία:Πειρατεία στην Αλγερία
Αμπελάκια Λάρισας
Διοίκηση
Τα Αμπελάκια είναι έδρα ομώνυμης τοπικής κοινότητας και δημοτικής ενότητας του Δήμου Τεμπών. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 51,448 χμ² (2011).
Η ιστορία του οικισμού
Τα Αμπελάκια έγιναν οικισμός με αυτό το όνομα, μεταξύ 1454 και 1455 από πρωτοβουλία ενός Τούρκου τιμαριούχου, ο οποίος συγκέντρωσε στην περιοχή χωρικούς που δεν είχαν γη, ούτε ανήκαν σε γη άλλων και τους έβαλε να ζήσουν και να δουλέψουν στα χωράφια της περιοχής του. Η ημερομηνία φαίνεται σε έγγραφο (τα χειρόγραφα του Maliyeden Mudevver) που είναι απογραφή και φορολογική καταγραφή της Θεσσαλίας, στης οποίας το φύλο 22α αναφέρεται η ίδρυση του οικισμού τη συγκεκριμένη χρονολογία.
Περιγράφοντας το μέρος οι Δανιήλ Φιλιππίδης και Γρηγόριος Κωνσταντάς στη «Νεωτερική Γεωγραφία» τους, γράφουν «….ότι σε μικρή απόσταση από αυτήν (την κοιλάδα των Τεμπών) ως μισή ώρα μακριά από την δεξιά όχθη του Πηνειού, και ως τρεις από τη θάλασσα προς δύσι, εις μια τοποθεσία κρημνώδη και λακκώδη (βρίσκονται τα Αμπελάκια)…»
Όσον αφορά το όνομα του χωριού, κάποιοι ιστορικοί υποστηρίζουν ότι προέρχεται από το όνομα Αμφιλάκκια, δηλ. ανάμεσα σε δυο λάκκους, ενώ πιο πιθανό φαίνεται να το χωριό να πήρε το όνομά του από τα πολλά μικρά αμπέλια που καλλιεργούνταν κάποτε εκεί.
Κατά την Τουρκοκρατία
Τα Αμπελάκια τον καιρό της Τουρκοκρατίας ήταν από τα τυχερά χωριά που είχαν κάποια προνόμια και επίσης δεν κατοικούνταν από Τούρκους και έτσι οι ‘Ελληνες μπόρεσαν πιο απρόσκοπτα και μόνο για το δικό τους συμφέρον να καλλιεργούν τα χωράφια τους και να ασκούν τις βιοτεχνικές δραστηριότητές τους, όπως την υφαντουργία, τη μεταξουργία, τη νηματοβαφή, την αμπελοκαλλιέργεια, κ.α.. Οι κάτοικοι ήταν υποχρεωμένοι μόνο σε πληρωμή του φόρου υποτέλειας και αφού γινόταν αυτό ήταν παντελώς ελεύθεροι να αυτοδιοικούνται.
ο οικισμός
Ο οικισμός αναπτύχθηκε πάνω στον άξονα του κεντρικού δρόμου που οδηγεί στο παζάρι της κωμόπολης, και από κει και πέρα στα χωράφια, τα αμπέλια, στα βαφεία, και το σχολείο. Στο παζάρι, την καρδιά κάθε οικισμού, βρίσκεται η πλατεία, τα μαγαζιά λιανικής, ο φούρνος, τα καφενεία και η εκκλησία. Πλήθος στενοσόκκακα οδηγούν στα σπίτια του οικισμού, περίπου 600 και ξεκινούν από το κεντρικό δρόμο σε οξεία γωνία για να αμβλύνουν τη μεγάλη κλίση του εδάφους. Οι δρόμοι είναι όλοι λιθόστρωτοι και σε μερικά σημεία – τα επικίνδυνα σημεία με μεγάλη κατωφέρεια – έχουν κατασκευαστεί σκαλοπάτια. Ο οικισμός είχε 2 εκκλησίες, τον Άγιο Γεώργιο χτισμένο γύρω στο 1720 και την Αγία Παρασκευή, χτισμένη πριν το 1580. Άλλα σημαντικά κτίσματα είναι το επισκοπικό μέγαρο της Επισκοπής Πλαταμώνος και Λυκοστομίου, το σχολείο, η βιβλιοθήκη, η θεατρική αίθουσα, το νοσοκομείο, οι κρήνες, και τα γεφύρια. Το παλαιότερο κτίριο στα Αμπελάκια είναι το κτίριο της Επισκοπής  που χρονολογείται από το 1763.
Τα απλά σπίτια της πόλης είναι διώροφα και ελεύθερα από όλες τις πλευρές. Στο ισόγειο (κατώι) γίνονταν οι καθημερινές δουλειές της οικογένειας και το χειμώνα συχνά κοιμόντουσαν και εκεί, λόγω του ότι ήταν ζεστότερο από τον επάνω. Στο κατώι υπήρχε ένας ελεύθερος ανοιχτός χώρος, η μέσα αυλή, από την οποία ξεκινούσε η εξωτερική σκάλα για τον επάνω όροφο (ανώι). Στη μέσα αυλή υπήρχε και το κελάρι, για την αποθήκευση τροφίμων και ξύλων, καθώς και πηγάδι. Στον επάνω όροφο ήταν οι κρεβατοκάμαρες της οικογένειας και ο χώρος υποδοχής των ξένων.
Διάσημα αρχοντικά σπίτια είναι του Γεωργίου Σβαρτς που χτίστηκε το 1787 - 1798, του αδερφού του Δημητρίου Σβαρτς του 1803, του Ευθυμιάδη του 1740 σπουδαίο δείγμα κλειστής αρχιτεκτονικής, του Σολωμού του 1744, του Κρασούλη του 1797. Σήμερα διατηρούνται 17 αρχοντικά με ιδιαίτερη αρχιτεκτονική. Αρχοντικό που έχει διατηρηθεί είναι το τριώροφο του Γεωργίου Σβαρτς (ή Μαύρου) που η κατασκευή του κράτησε από το 1787 μέχρι το 1798. Το σπίτι ήταν κα η έδρα της Κοινής Συντροφίας όπως λεγόταν τότε ο συνεταιρισμός των Αμπελακίων, που περιείχε εκτός των άλλων το ταμείο, το θησαυροφυλάκιο της εταιρείας στο ισόγειο και αίθουσα συνεδριάσεων στον πρώτο όροφο.
Ο συνεταιρισμός των Αμπελακίων
thumb|left|Αλιζερίνη Στα τέλη του 18ου αιώνα οι κάτοικοι των Αμπελακίων που επεξεργάζονταν κόκκινα νήματα τα οποία έβαφαν με βαφή που παρήγαγαν από το φυτό ριζάρι αποφάσισαν να συνεταιριστούν για να αντιμετωπίσουν τον εξωτερικό ανταγωνισμό. Αρχικά δημιουργήθηκαν μικροί συνεταιρισμοί αλλά το 1778 ενώθηκαν σε έναν. Πρόεδρος του συνεταιρισμού ήταν ο Αμπελακιώτης Γεώργιος Μαύρος. Ο συνεταιρισμός των Αμπελακίων θεωρείται ο πρώτος παγκοσμίως. Στο διάστημα λειτουργίας του συνεταιρισμού τα Αμπελάκια γνώρισαν μεγάλη ακμή και ανάπτυξη. Τα σπίτια των κατοίκων έγιναν πλουσιότερα και κτίστηκαν πολλά αρχοντικά, πολλά από τα οποία έχουν αναπαλαιωθεί σήμερα. Ο συνεταιρισμός διατηρήθηκε μέχρι το 1812 οπότε διαλύθηκε. Οι κυριότεροι λόγοι που οδήγησαν στην διάλυση του συνεταιρισμού ήταν η εφεύρεση της ανιλίνης που παρήγαγε ίδιο αποτέλεσμα με το ριζάρι και ήταν φθηνότερη, οι συγκρούσεις μεταξύ των μελών του συνεταιρισμού και η υψηλή φορολογία που επέβαλε στους κατοίκους ο Αλή Πασάς. Παράλληλα μεγάλο πλήγμα δέχτηκε ο συνεταιρισμός από την πτώση της Ευρωπαϊκής οικονομίας λόγω των Ναπολεόντειων πολέμων. Μετά το τέλος του συνεταιρισμού ο οικισμός των Αμπελακίων άρχισε να παρακμάζει.
Το αρχοντικό του Γεώργιου Μαύρου (Σβαρτς)
thumb|213x213px|Το αρχοντικό Σβαρτς μικρογραφία|Το αρχοντικό Σβαρτς Το αρχοντικό του Γεώργιου Μαύρου ή Σβαρτς είναι το πιο εντυπωσιακό από τα πολλά αρχοντικά σπίτια που υπάρχουν στα Αμπελάκια. Το κτίριο το 1965 αγοράστηκε από το δημόσιο και σήμερα είναι ανοικτό στο κοινό. Ο Γεώργιος Μαύρος ήταν ο πρόεδρος του συνεταιρισμού των Αμπελακιωτών. Οι Γερμανοί και οι Αυστριακοί με τους οποίους εμπορευόταν του είχαν δώσει και το όνομα Σβαρτς με το οποίο έμεινε γνωστός. Ο Μαύρος κατασκεύασε στα Αμπελάκια ένα μεγάλο αρχοντικό το οποίο αποτελεί ένα από τα εντυπωσιακότερα δείγματα παραδοσιακής αρχιτεκτονικής στην Ελλάδα. Το Αρχοντικό, που διατηρείται ακόμα και είναι επισκέψιμο είναι πέτρινο, τριώροφο, με τον πάνω όροφο να προεξέχει ελαφρά. Το κτίριο διαθέτει ξύλινη επένδυση και πλούσια διακόσμηση που περιλαμβάνει τοιχογραφίες, και ξυλόγλυπτες οροφές.
Ελληνομουσείον - Μανιάρειος σχολή
Ελληνομουσείον ονομάστηκε το σχολείο που ιδρύθηκε στο χωριό το 1749. Το σχολείο λειτούργησε στο πρόναο της εκκλησίας που σήμερα είναι θεμελιωμένη η Αγία Παρασκευή. Σε αυτό το σχολείο καλούσαν διάσημους Έλληνες δασκάλους και ανάμεσά τους τον Γρηγόριο Κωνσταντά, (δίδαξε από το 1794 μέχρι το 1802), τον Άνθιμο Γαζή, (δίδαξε εκεί για 3 μήνες), τον Ευγένιο Βούλγαρη, τον Νεόφυτο Δούκα, τον Κωνσταντίνο Κούμα και πολλούς άλλους. Ενδεικτικά αναφέρεται ότι το 1882 φοιτούσαν στη σχολή αυτή 300 μαθητές και από τα γειτονικά χωριά. Σε αυτό διδάσκονταν Αρχαία Ελληνικά, Φιλοσοφία, ανώτερα Μαθηματικά και Φυσικές επιστήμες. Με έξοδα της Αμπελακιώτικης κοινότητας και με το ποσό των 21.500 φλορινίων, ο Άνθιμος Γαζής έγραψε και εξέδωσε το «Λεξικό της ελληνικής γλώσσας», το οποίο τελικά τυπώθηκε στη Βιέννη το 1809. right|thumb|Η Μανιάρειος Σχολή Αργότερα, με την πτώχευση της Κοινής Συντροφίας το σχολείο παρήκμασε και τελικά το αντικατέστησε, πολύ αργότερα, από το 1879 και μετά, η Μανιάρειος σχολή, κληροδότημα του αμπελακιώτη Διαμαντή Μάνιαρη (1789 - 1871). Το σχολείο που απόκτησε πλούσια και φημισμένη βιβλιοθήκη κατέρρευσε από σεισμό το 1928. Το 1932 ανεγέρθη άλλο στη θέση του, το οποίο λειτούργησε μέχρι το 1986.
Αλλά και κατά τη διάρκεια του εθνικοαπελευθερωτικού αγώνα των Ελλήνων οι Αμπελακιώτες βοήθησαν πολλαπλά. Πολλοί έμποροι της διασποράς ανήκαν στη Φιλική Εταιρεία και όντας οικονομικά εύρωστοι δαπάνησαν μεγάλα ποσά για την οργάνωση του αγώνα αλλά πήραν και μέρος και στον ένοπλο αγώνα όταν ξέσπασε.
Στο νέο ελληνικό κράτος
Μετά την προσάρτηση της Θεσσαλίας στην υπόλοιπη Ελλάδα το 1881, τα Αμπελάκια αποτέλεσαν Δήμο με συνολικό πληθυσμό 3.037 κατοίκους, μαζί με τα χωριά Μπαμπά, Σπηλιά και Λασποχώρι. Με τη διοικητική μεταρύθμιση του 1912 ο Δήμος χωρίστηκε στις κοινότητες των Αμπελακίων, του Μπαμπά (σημερινά Τέμπη), της Σπηλιάς και του Λασποχωρίου (σημερινού Ομολιού).
Εξωτερικοί σύνδεσμοι
Κατηγορία:Χωριά του νομού Λάρισας Κατηγορία:Δήμος Τεμπών
Ίζολα ντελ Τζίλιο
Παραπομπές
Κατηγορία:Δήμοι της Επαρχίας του Γκροσσέτο
Γεώργιος Μαύρος (Σβαρτς)
Ο Γιώργος Μαύρος (Σβαρτς) ή Σφρατς ή Σφράτσης ήταν Αμπελακιώτης έμπορος των φημισμένων κόκκινων βαμβακονημάτων της ομώνυμη περιοχής στα Τέμπη της Θεσσαλίας και πρόεδρος (πρωτοεπιστάτης) της Κοινής Συντροφίας των Αμπελακίων για όλο το διάστημα της λειτουργίας τους. Με την ίδρυση του συνεταιρισμού, ανέλαβε πρόεδρός του και παρέμεινε σ'αυτή την θέση μέχρι την διάλυση του το 1812.
Κάποιοι ιστορικοί υποστηρίζουν ότι ο Σβαρτς προέρχονταν από οικογένεια μεγαλεμπόρων των Αμπελακίων Ο πατέρας ήταν και αυτός βαφέας των κόκκινων αμπελακιώτικων νημάτων και έμπορος αυτών στην Αυστρία και γενικότερα στη κεντρική Ευρώπη. Ο Γεώργιος έμαθε από αυτόν τη δουλειά, εγκαταστάθηκε και εμπορευόταν μόνιμα στη Βιέννη και αργότερα επέστρεψε στα Αμπελάκια για να οργανώσει το συνεταιρισμό. Ο συνεταιρισμός εμπορευόταν κόκκινα νήματα τα οποία έβαφαν με βαφή που παρήγαγαν από το φυτό ριζάρι.
Ο Σβαρτς γεννήθηκε στα Αμπελάκια το 1738 και πέθανε στη Βιέννη το 1818 σε ηλικία 80 ετών, φυλακισμένος για χρέη εξαιτίας της χρεωκοπίας της Συντροφίας.. Το προσωνύμιο Σβαρτς του το απέδωσαν Γερμανοί και Αυστριακοί έμποροι με τους οποίους συνεργαζόταν. Είναι γνωστός για το μεγάλο αρχοντικό που έκτισε στα Αμπελάκια και αποτελεί σήμερα ένα από τα εντυπωσιακότερα δείγματα παραδοσιακής αρχιτεκτονικής του 18ου αιώνα.
το αρχοντικό του
Το σπίτι που έμενε η οικογένεια του Γεωργίου Σβαρτς είναι το σπουδαιότερο αρχοντικό των Αμπελακίων καθώς είναι ένα μνημείο της παραδοσιακής αρχιτεκτονικής μας. Ο Σβαρτς άρχισε να το κατασκευάζει το 1787 και ολοκληρώθηκε ύστερα από 11 ολόκληρα χρόνια. Το σπίτι εκτός από κατοικία της οικογένειας ήταν και η έδρα του συνεταιρισμού των Αμπελακίων.
Το οίκημα είναι τριώροφο σε σχήμα Γ. Στο κάτω πάτωμα του σπιτιού (το κατώι) ήταν το θησαυροφυλάκιο του συνεταιρισμού, όπου εκτός από χρήματα φυλάγονταν και πολύτιμα έγγραφα. Επίσης ανάμεσα στις άλλες ήταν και η αίθουσα που γίνονταν οι συνεδριάσεις των μελών, σε έναν υπερυψωμένο χώρο. Το μεσαίο πάτωμα του, ο πρώτος όροφος (μεσιακό) προοριζόταν για τη χειμερινή διαμονή της οικογένειας. Αίθουσες με τζάκια και ντουλάπια πλούσια διακοσμημένες με ζωγραφιές στους τοίχους. Σκάλα οδηγούσε στο τελευταίο όροφο (ξάνωγο) που ήταν ίδιος σε διάταξη με τον μεσαίο όροφο και χρησιμοποιούνταν για τη θερινή διαμονή των μελών της οικογένειας, καθώς είχε μεγάλα παράθυρα καθώς και χρωματιστούς φεγγίτες για να μπαίνει ο αέρας ελεύθερα και να δροσίζει τους χώρους.
Παραπομπές
Κατηγορία:Έμποροι Κατηγορία:Έλληνες επιχειρηματίες
Ευρωπαϊκό Πρωτάθλημα Στίβου 2018 – 50 χιλιόμετρα βάδην γυναικών
Τα 50 χιλιόμετρα βάδην γυναικών ήταν ένα από τα αγωνίσματα στο Ευρωπαϊκό Πρωτάθλημα Στίβου 2018. Ο τελικός πραγματοποιήθηκε στις 7 Αυγούστου 2018.
Τελικός
Ο τελικός πραγματοποιήθηκε στις 7 Αυγούστου 2018, ώρα 9:35.
Παραπομπές
0050 χιλιόμετρα βάδην γυ 2018
Μαλιάνο ιν Τοσκάνα
Το Μαλιάνο ιν Τοσκάνα (ιταλικά: Magliano in Toscana) είναι ιταλικός δήμος στην Επαρχία του Γκροσσέτο, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας του Γκροσσέτο
Κρυόβρυση Λακωνίας
Η Κρυόβρυση Λακωνίας ή, όπως λεγότανε αρχικά,"Γερμάνι" (1845-1912) Που από τότε μετονομάστηκε σε Γερουμάνα ετυμ. εξήγηση: (του γέρου η μάνα) είναι ένα ορεινό χωριό στο νομό Λακωνίας. Ανήκει στην περιφέρεια του Δήμου Μονεμβασιάς.
Εκεί βρίσκεται ο "πύργος της βασιλοπούλας". Η ιστορία λέει, πως αυτή ήταν κόρη του Αυτοκράτορα των Ρωμαίων Ιουστινιανός Α´ του Μεγάλου, η οποία έπασχε από φυματίωση και έπρεπε να βρίσκεται σε καθαρό κλίμα, διότι ήταν η μόνη λύση για να γιατρευτεί. Έτσι πήγε στην Κρυόβρυση Λακωνίας και έφτιαξε έναν πύργο για να μένει, αλλά μετά από κάποια χρόνια απεβίωσε. Αυτό όμως φαίνεται να είναι απλά ένας μύθος, καθώς δεν είναι αποδεδειγμένο. Η πιο ρεαλιστικη εκδοχή είναι, πως εχρησιμοποιείτο για παρατηρητήριο (βίγλα) από στρατιώτες του τότε δεσποτάτου (ημιαυτόνομη περιοχή της Ρωμαϊκής Αυτοκρατορίας) του Μωρέως για τυχόν επιθέσεις από πειρατές, καθώς το κάστρο έχει θέα προς τον Λακωνικό κόλπο.
Ονομάστηκε "Κρυόβρυση" λόγω των πολλών τρεχούμενων νερών του χωριού. Φημίζονται δύο βρύσες ονόματι "Κυδωνιά" και "Καραγιάννικη".
Υπάρχει και το κτήριο του Δημοτικού Σχολείου του χωριού, που μέχρι πρόσφατα λειτουργούσε ως Σχολή Υφαντουργίας με πατροπαράδοτους αργαλειούς.
Είναι ένα ορεινό χωριό, δροσερό ακόμη και το καλοκαίρι, πλούσιο σε βλάστηση και με άφθονες καλλιέργειες ελιάς, πλατάνια, χουρμαδιές, συκιές κ.α. Επίσης υπάρχουν αγριόχοιροι, τσακάλια και αλεπούδες· είναι και αρκετά μεγάλος βοσκότοπος. Ο πληθυσμός του είναι περίπου 50 άτομα και βρίσκεται σε υψόμετρο 470 μέτρα από τη θάλασσα.
Στο κέντρο του χωριού βρίσκεται η εκκλησία της Αγίας Παρασκευής, η οποία χρονολογείται περί του 1950. Συνήθιζαν να λαμβάνουν χώρα πανηγυρικά εορτές κάθε χρόνο.
Το κοιμητήριο του χωριού μοιράζεται με αυτό της Παντάνασσας, γειτονικού χωριού. Βρίσκεται πλάι στην Βυζαντινή εκκλησία εν ονόματι Άγιος Αθανάσιος, αφιερωμένη στην Παναγία, τον Άγιο Σπυρίδωνα και τον Άγιο Αθανάσιο. Το χωριό περιτριγυρίζεται από βουνά και βλέπει προς τον Λακωνικό κόλπο και τον Πλατανιστό. Είναι περιοχή κυρίως αγροτο-τουριστικής ανάπτυξης.
Κατηγορία:Χωριά του νομού Λακωνίας
Κολύμβηση στους Θερινούς Ολυμπιακούς Αγώνες 2020
Η Κολύμβηση στους Θερινούς Ολυμπιακούς Αγώνες 2020 στο Τόκιο ήταν προγραμματισμένη να διεξαχθεί από τις 25 Ιουλίου έως τις 6 Αυγούστου του 2020, όμως λόγω ανησυχιών για την πανδημία COVID-19, εφαρμόστηκαν νέες ημερομηνίες και έτσι πραγματοποιήθηκε από τις 24 Ιουλίου έως τις 5 Αυγούστου 2021. Τα αγωνίσματα που πραγματοποιούνται σε κλειστή πισίνα, διεξήχθησαν στο Κέντρο Υγρού Στίβου του Τόκιο, ενώ τα 2 αγωνίσματα ανοιχτής θαλάσσης στο Θαλάσσιο Πάρκο του Οντάιμπα.
Το ολυμπιακό πρόγραμμα περιλάμβανε συνολικά 37 αγωνίσματα (18 ανδρών, 18 γυναικών και 1 μικτό), αριθμός που αποτελεί ρεκόρ για τα δεδομένα του αθλήματος στους Αγώνες. Τα αγωνίσματα που εμφανίστηκαν για πρώτη φορά ήταν τα 800 μέτρα ελεύθερο ανδρών, τα 1.500 μέτρα ελεύθερο γυναικών και η μικτή σκυταλοδρομία 4 × 100 μέτρα.
Ατομικά Αγωνίσματα
Η FINA ανακοίνωσε χρόνους-όρια που έπρεπε να πιάσουν οι αθλητές για να μπορούν να συμμετέχουν στους αγώνες. Ορίστηκαν 2 τύποι ορίων: το "Ολυμπιακό Όριο Πρόκρισης" (OQT) και το "Ολυμπιακό Όριο Επιλογής" (OST). Κάθε Εθνική Ολυμπιακή Επιτροπή (ΕΟΕ) είχε το δικαίωμα να δηλώσει μέχρι 2 αθλητές που είχαν πιάσει το όριο πρόκρισης σε κάθε αγώνισμα, και έναν αθλητή ανά αγώνισμα, εάν έπιανε το όριο επιλογής. Όλοι οι αθλητές που έπιασαν το όριο πρόκρισης συμμετείχαν στα αγωνίσματα, ενώ η συμμετοχή όσων έπιασαν το όριο επιλογής, καθορίστηκε από την θέση τους στην παγκόσμια κατάταξη του κάθε αγωνίσματος. Αν κάποια ΕΟΕ δεν είχε αθλητές που να έπιασαν κάποια από τα 2 όρια, μπορούσε να δηλώσει έναν άνδρα και μια γυναίκα σε κάποιο από τα αγωνίσματα.
Στον παρακάτω πίνακα, παρουσιάζονται τα δύο όρια για κάθε αγωνισμα:
Σκυταλοδρομίες
Κάθε αγώνισμα σκυταλοδρομίας, περιλαμβάνει 16 ομάδες:
Ανοικτή θάλασσα
Στα αγωνίσματα ανοικτής θαλάσσης, συμμετέχουν 25 αθλητές:
Πρόγραμμα
Π = Πρωινό πρόγραμμα, ξεκινώντας στις 10:30 τοπική ώρα (01:30 UTC).Α = Απογευματινό πρόγραμμα, ξεκινώντας στις 19:00 τοπική ώρα (10:00 UTC).
Μικτά
Κολυμβητές που συμμετείχαν μόνο στις σειρές και πήραν μετάλλιο.
Ρεκόρ
Παρακάτω, παρουσιάζονται αναλυτικά, όλα τα Ολυμπιακά (ΟΡ) και Παγκόσμια (ΠΡ) ρεκόρ, που έγιναν κατά την διάρκεια των Αγώνων:
Παραπομπές
2020
Ιππίδες
Οι Ιππίδες (Equidae) αποτελούν μία από τις τρεις αρτίγονες οικογένειες των περισσοδακτύλων θηλαστικών και περιλαμβάνουν μονάχα ένα γένος, τον Ίππο (Equus). Στην οικογένεια των ιππιδών ανήκουν τα ζώα που είναι ευρύτερα γνωστά ως άλογα, ζέβρες και όνοι (γαϊδούρια). Ο διαχωρισμός των ειδών είναι μέχρι και σήμερα θέμα συζητήσεων ανάμεσα στους ειδικούς. Στις περισσότερες ταξινομήσεις πάντως αναγνωρίζονται επτά είδη. Μερικά από αυτά θεωρούνται απειλούμενα, άλλα όμως χαίρουν ως εξημερωμένα κατοικίδια παγκόσμιας εξάπλωσης.
Μορφολογικά χαρακτηριστικά
Οι ίπποι είναι όλοι ζώα μέσου μεγέθους με λεπτά πόδια και σχετικά μεγάλα κρανία. Το μήκος τους κυμαίνεται μεταξύ 200 cm και 300 cm ενώ το ύψος ακρωμίου φτάνει τα 100 cm ως 160 cm. Το βάρος ενήλικων ίππων είναι 170 kg ως 450 kg. Το σώμα τους καλύπτεται με κοντό και πυκνό τρίχωμα, το οποίο σε μερικά είδη σχηματίζει στην περιοχή του αυχένα χαίτη.
thumb|250px|left|Το κρανίο ενός ίππου Οι ίπποι είναι σε αντίθεση με τα υπόλοιπα περισσοδάκτυλα μόνοπλοι (μώνυχοι). Εκ των τριών δακτύλων της οπλής έχουν ατροφήσει τα δύο, με αποτέλεσμα να έχει απομείνει μόνο ένα λειτουργικό δάκτυλο (μονοδακτυλία). Όλοι οι ίπποι είναι δακτυλοβάμονες, στηρίζουν δηλαδή κατά την βάδηση όλο τους το βάρος σ' αυτό το μοναδικό δάκτυλο - οπλή.
Εξάπλωση - Ενδιαίτημα
Το άλογο (Equus caballus) και το γαϊδούρι (Equus asinus) είναι ως κατοικίδια ζώα εξαπλωμένα παγκοσμίως Οι ίπποι προτιμούν τα ανοιχτά πεδία και ενδιαιτούν στις σαβάννες, τις στέππες αλλά ακόμα και σε ερημικές και ημιερημικές εκτάσεις.
Είδη
Η οικογένεια περιλαμβάνει μόνο ένα γένος τον Ίππο (Equus), στο οποίο ανήκουν επτά είδη:
Backstreet Boys
Το συγκρότημα έγινε διάσημο με τον πρώτο διεθνή δίσκο, Backstreet Boys (1996). Την επόμενη χρονιά κυκλοφόρησε το δεύτερο διεθνές άλμπουμ Backstreet's Back (1997), και με τον πρώτο αμερικάνικο δίσκο οι παγκόσμιες επιτυχίες συνεχίστηκαν. Έγιναν σούπερσταρ με το τρίτο τους δίσκο Millenium (1999) και τον ακόλουθο Black & Blue (2000).
Μετά από μια πενταετή παύση, ανασυγκροτήθηκαν και κυκλοφόρησαν τον δίσκο επανόδου Never Gone (2005). Με την ολοκλήρωση της περιοδείας Never Gone το 2006, ο Ρίτσαρντσον αποχώρησε από την μπάντα. Η τετραμελής πλέον ομάδα κυκλοφόρησε τους δύο δίσκους: Unbreakable (2007) και This is Us (2009).
Το 2012, ανακοινώθηκε η επιστροφή του Ρίτσαρντσον στο συγκρότημα. Την επόμενη χρονιά εόρτασαν την 20η επέτειο τους με την κυκλοφορία του πρώτου ανεξάρτητου δίσκου, In a World Like This (2013), που έφτασε στο τοπ 5. Παράλληλα, κυκλοφόρησε το πρώτο τηλεοπτικό ντοκιμαντέρ για το συγκρότημα, με τίτλο Backstreet Boys: Δείξτε τους τι αξίζετε, τον Ιανουάριο του 2015.
Οι Backstreet Boys έχουν περισσότερες από 100 εκατομμύρια πωλήσεις δίσκων παγκόσμια,  είναι μπεστ σέλερ αντρική μπάντα και μεταξύ των μπεστ σέλερ μουσικών καλλιτεχνών παγκοσμίως. Από το Σαντ, είναι οι πρώτοι που οι εννέα δίσκοι τους έφτασαν στο τοπ 10 του Billboard 200. Οι επιτυχίες για εκείνους συνεχίζονται, ενώ το συγκρότημα έχει αστέρι στη Λεωφόρο της Δόξας στο Χόλυγουντ, από τις 22 Απριλίου 2013.
1993-1994: Ίδρυση και αρχές
Οι Χάουι Ντόροου και Α.Τζ. ΜακΛίν ζούσαν στο Ορλάντο της Φλόριντα, όπου γνωρίστηκαν και αργότερα βρέθηκαν με τον Νικ Κάρτερ μέσα από οντισιόν. Οι τρεις αποφάσισαν να σχηματίσουν ένα τρίο. Τα ξαδέρφια τους Κέβιν Ρίτσαρντσον και Μπράιαν Λίτρελ από Λέξινγκτον Κεντάκι, τραγουδούσαν στη χορωδία της τοπικής εκκλησίας και σε εορτές όταν ήταν παιδιά. Ο Ρίτσαρντσον μετακόμισε στο Ορλάντο το 1990, όπου εργαζόταν στον Κόσμο του Ντίσνευ την ημέρα και στη μουσική καριέρα του τα βράδια. Τελικά, γνωρίστηκε με τους Ντόροου, Κάρτερ, και ΜακΛίν μέσα από συνεργασίες και οι τέσσερις αποφάσισαν να ιδρύσουν ένα μουσικό συγκρότημα.
Κατά τη διάρκεια όλων αυτών, ο Λου Πέρλμαν το 1992 έβαλε αγγελία σε εφημερίδα του Ορλάντο ζητώντας μουσικούς για μπάντα. Ο ΜακΛίν ήταν ο πρώτος που πέρασε την οντισιόν και έγινε το πρώτο μέλος της μπάντας. Τον Ιανουάριο του 1993, ο Πέρλμαν ανακοίνωσε νέα οντισιόν και εκατοντάδες νέοι καλλιτέχνες προσήλθαν στο Kissimmee. Τελικά, επιλέχθηκαν οι Κάρτερ, Ντόροου και Ρίτσαρντσον. Ο Λίτρελ μετακόμισε από το Λέξινγκτον του Κεντάκι στο Ορλάντο για να συμμετέχει στο συγκρότημα, στις 20 Απριλίου του 1993. Η 20η Απριλίου είναι η επέτειος της ίδρυσης του συγκροτήματος. Ο Πέρλμαν ονόμασε το συγκρότημα Backstreet Boys (αγόρια του πίσω δρόμου), με έμπνευση από τις υπαίθριες αγορές στους μικρούς δρόμους του Ορλάντο.
Η πρώτη συναυλία του συγκροτήματος έγινε στο SeaWorld του Ορλάντο την 8 Μαΐου του 1993. Το καλοκαίρι του 1993 η μπάντα έπαιξε σε διάφορα βένιου εκδηλώσεων, σε εμπορικά κέντρα, εστιατόρια και ένα διακεκριμένο φιλανθρωπικό γκαλά στο Φορτ Λόντερντέιλ της Φλόριντα. Το φθινόπωρο ξεκίνησαν περιοδεία σε αμερικάνικα σχολεία (με συμπεριλαμβανόμενο το πρώην σχολείο του Λίτρελ, Λυκειο Τέιτς Κρικ, και κέρδισαν τους θαυμαστές τους ενόσω διεκδικούσαν ένα καλό δισκογραφικό συμβόλαιο. Παραλίγο να υπογράψουν συμβόλαιο με τη Mercury Records το 1993, αλλά η συμφωνία ναυάγησε εξαιτίας του καλλιτέχνη John Mellencamp. Τον Φεβρουάριο του 1994, οι Τζεφ Φένστερ (αντιπρόεδρος της δισκογραφικής Ζόμπα/JIVE) και Ντάβιντ Ρένζερ παρακολούθησαν συναυλία του συγκροτήματος σε ένα γυμνάσιο στο Κλίβελαντ, και υπέγραψαν το πρώτο τους δισκογραφικό συμβόλαιο.
1995-1997: Πρώτος δίσκος, παγκόσμια επιτυχία, και Backstreet's Back
Τον Ιούνιο του 1995, η ομάδα ταξίδεψε στη Σουηδία για να ηχογραφήσουν μερικά τραγούδια με τους Μαξ Μάρτιν και Ντενίζ ΠοΠ, με συμπεριλαμβανόμενο το πρώτο σινγκλ του συγκροτήματος "We've Got It Goin' On". Τον Αύγουστο του 1995 κυκλοφόρησε στα ραδιόφωνα και την η Σεπτεμβρίου κυκλοφόρησε ο δίσκος του σινγκλ. Δεν γνώρισε ιδιαίτερη επιτυχία στις ΗΠΑ, έφτασε μόνο τη θέση No. 69 τον Δεκέμβριο του 1995, αλλά έφτασε το τοπ 5 σε Γερμανία, Ελβετία, Αυστρία, Γαλλία και Ολλανδία. Κατόπιν της ευρωπαϊκής επιτυχίας τους ξεκίνησαν καλοκαιρινή περιοδεία, ως επί το πλείστον στην Ευρώπη. Τον Απρίλιο 1996 ολοκληρώθηκε η ηχογράφηση του πρώτου δίσκου Backstreet Boys, και την 6 Μαΐου 1996 κυκλοφόρησε παγκόσμια εκτός των ΗΠΑ και Καναδά, όπου καθυστέρησε μέχρι τον Οκτώβριο του 1996.
Η δημοτικότητά τους έφτασε στα ύψη στην Ευρώπη. Το τραγούδι "I'll Never Break Your Heart" (Ποτέ δεν θα Σπάσω την Καρδιά Σου) έγινε Χρυσό στη Γερμανία με πώληση 250.000 αντίτυπων και το 1996 το συγκρότημα ψηφίστηκε ως Νο. 1 από τους διεθνείς. Την ίδια χρονιά κέρδισαν τον πρώτο τους πλατινένιο δίσκο στη Γερμανία για την πώληση 500.000 αντίτυπων. Λίγο αργότερα ξεκίνησαν περιοδεία στην Ασία και τον Καναδά. Ήταν ένα πολύ επιτυχημένο καλλιτεχνικό ντεμπούτο παγκόσμια, και κέρδισαν πολλά βραβεία, όπως το Durchstarter (Καλύτεροι Πρωτοεμφανιζόμενοι) στα Γερμανικά Viva Comet Awards το 1996.
Την 17 Φεβρουαρίου 1997 κυκλοφόρησε το τελευταίο σινγκλ από τον πρώτο δίσκο τους: "Anywhere for You"(Οπουδήποτε για Εσένα). Το τραγούδι "Quit Playing Games (with My Heart)" (Σταμάτα να Παίζεις Παιχνίδια με την Καρδιά Μου), που αρχικά κυκλοφόρησε στην Ευρώπη τον Οκτώβριο 1996 ως το τέταρτο σινγκλ, κυκλοφόρησε στις ΗΠΑ τον Μάιο 1997 για τον επερχόμενο πρώτο αμερικάνικο δίσκο. Έφτασαν το Νο 2 στο Billboard Hot 100, και κέρδισαν έναν πλατινένιο δίσκο για την πώληση περισσότερων από ένα εκατομμύριο αντίτυπων.
Από το 1996 ετοίμαζαν τον δεύτερο δίσκο, Backstreet's Back (Οι Backstreet Επέστρεψαν). Τον Φεβρουάριο 1997 κυκλοφόρησε το τραγούδι "If You Stay"(Αν Μείνεις) για μουσική επένδυση του Booty Call. Την 11 Αυγούστου 1997 κυκλοφόρησε παγκόσμια το Backstreet's Back. Την 12 Αυγούστου 1997 κυκλοφόρησε ο ομότιτλος αμερικάνικος πρώτος δίσκος που περιλάμβανε τραγούδια από τον πρώτο δίσκο του συγκροτήματος. Έφτασε στο Νο. 4 στο αμερικάνικου πίνακα κατατάξεων και πώλησε 14 εκατ. αντίτυπα. Εν τω μεταξύ, ο δεύτερος δίσκος Backstreet's Back, έφτασε το Νο. 1 σε Γερμανία, Νορβηγία, Ελβετία, Φινλανδία, Ολλανδία, Βέλγιο και Αυστρία,  με περισσότερες από πέντε εκατομμύρια πωλήσεις στην Ευρώπη. Συνολικά, οι δίσκοι τους πραγματοποίησαν περισσότερες από 28 εκατομμύρια πωλήσεις σε όλο τον κόσμο.
Το 1998, ο Λίτρελ κατέθεσε μήνυση κατά του Λου Πέρλμαν και της Trans-Continental ισχυριζόμενος ότι ο Πέρλμαν απέκρυψε κέρδη από το συγκρότημα. Από το 1993 έως το 1997, ο Πέρλμαν και η εταιρεία του κέρδισαν 10 εκατομμύρια δολάρια ενώ οι καλλιτέχνες πληρώθηκαν μόνο $300,000. Το επόμενο έτος οι ΜακΛίν, Ρίτσαρντσον και Ντόροου εντάχθηκαν στην αγωγή και έγιναν συμβιβασμοί και διακανονισμοί.
1998-1999: Το Millennium και οι σούπερσταρ
Τον Νοέμβριο 1997, οι γιατροί διέγνωσαν καρδιολογικά προβλήματα στον Λίτρελ. Η εγχείρηση ανοιχτής καρδιάς αναβλήθηκε δύο φορές, επειδή βρισκόταν σε περιοδεία, και τελικά έγινε την 8 Μαΐου 1998, στα μέσα της Περιοδείας Backstreet's Back. Η περιοδεία αναβλήθηκε μέχρι τον Ιούλιο 1998 για να αναρρώσει ο Λίτρελ.
Την 7 Οκτωβρίου 1998 το συγκρότημα τιμήθηκε με τα «Κλειδιά Της Πόλης» από τον δήμαρχο του Ορλάντο, ως ευχαριστία για τη συναυλία προς όφελος των πληγέντων του ανεμοστρόβιλου, όπου συγκεντρώθηκαν πάνω από $250.000. Η μέρα ανακηρύχθηκε Ημέρα των Backstreet Boys στο Ορλάντο. Και άρχισαν την ηχογράφηση του τρίτου δίσκου, Millennium (Χιλιετία), στην αρχή του μήνα και στη μέση της μήνυσης. Η παγκόσμια επιτυχία "I Want It That Way" (Το Θέλω Έτσι) που ήταν κορυφαίο σε περισσότερες από 25 χώρες, προμήνυε επιτυχία και για το Millennium. Κυκλοφόρησε την 18 Μαΐου 1999, παράλληλα με την εμφάνιση του συγκροτήματος στο MTV Total Request Live.
Ο δίσκος έφτασε στο  No. 1 του Billboard 200 και πραγματοποίησε 1,134,000 πωλήσεις την πρώτη εβδομάδα κυκλοφορίας του. Τα τέσσερα σινγκλ που κυκλοφόρησαν από το Millennium: "I Want It That Way", "Larger than Life", "Show Me the Meaning of Being Lonely", και "The One". Το 1999 ήταν αμερικάνικο μπέστ σέλερ με 9,445,732 πωλήσεις. Eπίσης, κατέχει το ρεκόρ για τις περισσότερες αποστολές σε ένα χρόνο, με 11 εκατομμύρια αποστολές. Παρέμεινε στο Billboard για 93 εβδομάδες, τελικά πούλησε περισσότερα από 12 εκατομμύρια αντίτυπα στις Ηνωμένες Πολιτείες και έγινε 13 φορές πλατινένιος. Από τον Ιανουάριο του 2013, είναι ο 4ος πιο εμπορικός δίσκος στις ΗΠΑ της SoundScan εποχής.
Την 2 Ιουνίου 1999 οι Backstreet Boys ξεκίνησαν την Περιοδεία για το Millenium, που κατάφερε εξάντληση των εισιτηρίων σε 115 παραστάσεις σε 84 πόλεις, συν αυτές που προστέθηκαν λόγω υψηλής ζήτησης. Το δεύτερο σκέλος, που χρηματοδοτήθηκε από την Sears, κατάφερε εξάντληση των εισιτηρίων για την 14 Αυγούστου και έσπασε τα ρεκόρ πωλήσεων. Η συναυλία στο Georgia Dome της Ατλάντα, κατάφερε την 5η θέση σε αριθμό θεατών στην αμερικάνικη Ιστορία και την πρώτη θέση σε αριθμό θεατών ποπ συναυλίας.
Τον Οκτώβριο του 1999 το συμβόλαιο του συγκροτήματος με τη δισκογραφική JIVE κηρύχθηκε άκυρο, όμως σύντομα επέτυχαν εξαιρετική συμφωνία αξίας τουλάχιστο $60 εκατ. με την JIVE.
2000–2001: Black and Blue και The Hits – Κεφάλαιο Ένα
Τον Μάιο του 2000 ταξίδεψαν στις Μπαχάμες για να ηχογραφήσουν κάποια από τα τραγούδια του τέταρτου δίσκου. Οι εργασίες άρχισαν την 1 Ιουλίου 2000 στη Στοκχόλμη της Σουηδίας και ολοκληρώθηκαν τον Σεπτέμβριο. Την 28 Αυγούστου 2000 κυκλοφόρησε το τραγούδι "It's True" (Είναι Αλήθεια) σε ένα συλλεκτικό δίσκο που διατέθηκε αποκλειστικά στα εστιατόρια Burger King τιτλοφορούμενο Για τους Οπαδούς.
Την 21 Νοεμβρίου 2000 κυκλοφόρησε ο δίσκος Black & Blue (Μαύρο και Μπλε). Για να προωθήσουν την κυκλοφορία του, έκαναν τον γύρω του κόσμου σε 100 ώρες, επισκέφτηκαν τη Στοκχόλμη, το Τόκιο, το Σίδνεϊ, το Κέιπ Τάουν, το Ρίο ντε Τζανέιρο και τη Νέα Υόρκη. Χρειάστηκαν 55 ώρες για τα ταξίδια και 45 ώρες διήρκεσαν οι δημόσιες εμφανίσεις. Το 2001 κυκλοφόρησε το DVD της μικρής περιοδείας και ένα επιτραπέζιο παιχνίδι τιτλοφορούμενο σε Around The World (Σε Όλο τον Κόσμο). Ο δίσκος κατάφερε τις καλύτερες διεθνείς πωλήσεις στην παγκόσμια ιστορία, με την πώληση περισσότερων από 5 εκατομμύρια αντίτυπων μέσα στην πρώτη εβδομάδα. Στις Ηνωμένες Πολιτείες πούλησαν 1,6 εκατομμύρια δίσκους μέσα στην πρώτη εβδομάδα, και έφτασαν την πρώτη θέση ξεπερνώντας τους Beatles. Κυκλοφόρησαν τρία σινγκλ του δίσκου: "Shape of My Heart", "The Call", and "More than That".
Την 28 Ιανουαρίου 2001, οι Backstreet Boys τραγούδησαν τον Αμερικανικό εθνικό ύμνο στο Σούπερ Μπόουλ XXXV στην Τάμπα, της Φλόριντα. Μια εβδομάδα νωρίτερα, ξεκίνησαν την Περιοδεία Black & Blue, με προγραμματισμένες παραστάσεις σε πέντε ηπείρους. Διακόπηκε προσωρινά τον Ιούλιο, επειδή ο Μακλίν που είχε προβλήματα αλκοολισμού και κατάθλιψης εισήχθηκε σε πρόγραμμα αποτοξίνωσης. Η περιοδεία συνεχίστηκε τον Αύγουστο και ολοκληρώθηκε τον Νοέμβριο.
Την 23 Οκτωβρίου 2001 κυκλοφόρησε ο πρώτος συλλεκτικός δίσκος  Τhe Hits-Chapter One (Οι Επιτυχίες – Κεφάλαιο Ένα). Συν το πρωτοεμφανιζόμενο τραγούδι "Drowning"(Πνίγομαι). Ο δίσκος έφτασε το τοπ 5 σε ΗΠΑ, Ηνωμένο Βασίλειο,  Γερμανία, και Καναδά, και το τοπ 10 σε Ελβετία, Αυστρία, Ολλανδία και Νέα Ζηλανδία. Στις ΗΠΑ, ο δίσκος έγινε πλατινένιος με πωλήσεις περισσότερων από ένα εκατομμύριο αντίτυπων. Έγινε πλατινένιος και από την IFPI για την πώληση περισσότερων από ένα εκατομμύριο αντίτυπων στην Ευρώπη. Το "Drowning" έφτασε στο τοπ 10 πολλών χωρών και από το 2002 ο δίσκος έχει πραγματοποιήσει περίπου έξι εκατομμύρια πωλήσεις παγκόσμια.
2002-2004: Παύση
Το 2002 το συγκρότημα ζήτησε αλλαγή μάνατζερ. Ο Κάρτερ, συνέχισε τη σόλο καριέρα του με την ίδια εταιρεία. Η ηχογράφηση του επόμενου δίσκου ξεκίνησε χωρίς αυτόν. Η σχέση τους με τη Δισκογραφική JIVE επιδεινώθηκε όταν οι Backstreet Boys κατέθεσαν μήνυση κατά της Μουσικής Εταιρείας Ζόμπα (μητρική της JIVE) για $75 έως 100 εκατ., ισχυριζόμενοι παραβίαση της συμφωνίας. Ο λόγος ήταν ότι ο σόλο δίσκος του Κάρτερ Now or Never (Τώρα Ή Ποτέ) προωθήθηκε εις βάρος του συγκροτήματος.
Τον Νοέμβριο 2003, ο ΜακΛίν εμφανίστηκε στο The Oprah Winfrey Show όπου μίλησε για τον εθισμό του στο αλκοόλ και τα ναρκωτικά, και τις επιπτώσεις που είχαν στη φήμη του. Τα υπόλοιπα μέλη τον εξέπληξαν όταν ήρθαν προσωπικά να τον στηρίξουν, και επρόκειτο για την πρώτη δημόσια εμφάνιση του συγκροτήματος σε διάστημα δύο χρόνων. Ξεκίνησαν προσπάθειες ανασχηματισμού και συμβιβασμών, ώστε να ηχογραφήσουν νέο δίσκο στις αρχές του επόμενου έτους.
2004-2006: Never Gone και αποχώρηση του Ρίτσαρντσον
μικρογραφία|Οι Backstreet Boys στο KISS FM Jingle Bell Bash 8. Τον Ιανουάριο 2004 οι Backstreet Boys ξεκίνησαν την ηχογράφηση του νέου δίσκου τους. Και με παραστάσεις προώθησαν την επάνοδό τους στη μουσική σκηνή. Τον Σεπτέμβριο, ξεκίνησαν μία μικρή Ασιατική περιοδεία, επισκέφτηκαν το Πεκίνο, τη Σαγκάη, το Τόκιο και τη Μανίλα. Κατόπιν της επιτυχούς περιοδείας, ανακοίνωσαν νέα περιοδεία στο Μεξικό, και επισκέφτηκαν την Πόλη του Μεξικού και το Μοντερρέι.
Την 28 Μαρτίου 2005 κυκλοφόρησε στα ραδιόφωνα το πρώτο σινγκλ του δίσκου, "Incomplete" (Ατελής). Λίγο μετά, τον Μάρτιο, ξεκίνησαν την Περιοδεία Up Close & Personal (Κοντά και Προσωπικά). Το "Incomplete" έφτασε στο Νο. 13 στο αμερικάνικο Billboard Hot 100, και το τοπ 10 σε 13 χώρες. Έφτασε την πρώτη θέση στην Αυστραλία και ήταν η πρώτη τους επιτυχία στη χώρα.
Την 14 Ιουνίου 2005, μετά από ένα χρόνο ηχογραφήσεων, οι Backstreet Boys κυκλοφόρησαν τον comeback δίσκο Never Gone (Ποτέ Απών). Ο δίσκος άρχισε στη θέση Νο. 3 του αμερικάνικου πίνακα κατατάξεων με 291,000 πωλήσεις μέσα στην πρώτη εβδομάδα. Ωστόσο, επικρίθηκαν από τους Rolling Stone για αναπάντεχες αλλαγές στυλ. Το Never Gone έγινε πλατινένιο στις ΗΠΑ και κυκλοφόρησαν τέσσερα σινγκλ από τον δίσκο. Το δεύτερο σινγκλ, "Just Want You to Know"(Θέλω Μόνο Να Ξέρεις),έφτασε το τοπ 10 του Ηνωμένου Βασιλείου. Το τρίτο σινγκλ "Crawling Back to You" κυκλοφόρησε στις ΗΠΑ και το "I Still..." στον υπόλοιπο κόσμο. Από το 2008, Το Never Gone έχει πραγματοποιήσει περισσότερες από 10 εκατομμύρια πωλήσεις αντίτυπων σε όλο τον κόσμο.
Την 22η Ιουλίου 2005 οι Backstreet Boys ξεκίνησαν το πρώτο σκέλος της Περιοδείας Never Gone στο Δυτικό Πάλμ Μπήτς της Φλόριντα. Διήρκεσε μέχρι τον Νοέμβριο του 2005 στην Ευρώπη και τον Ιανουάριο 2006 ξεκίνησε το δεύτερο σκέλος στο Τόκιο της Ιαπωνίας. Η περιοδεία ολοκληρώθηκε την 2 Φεβρουαρίου 2006 στη Μελβούρνη της Αυστραλίας.
Την 23η Ιουνίου 2006, ανακοινώθηκε ότι ο Ρίτσαρντσον έφυγε από το συγκρότημα λόγω προσωπικών επιδιώξεων. Στην επίσημη ιστοσελίδα τους δήλωσαν αμοιβαία ότι η αποχώρηση είναι κοινή συνεναίσει και αν η πόρτα παραμείνει ανοιχτή ίσως επιστρέψει. Μετά την αποχώρηση τους προτάθηκε να μετονομαστούν σε Backstreet αλλά δεν συμφώνησαν. Επίσης, απέρριψαν την πρόταση για επιλογή νέου μέλους από ένα πρόγραμμα ριάλιτι για μουσικούς, αν και πολλοί εκδήλωσαν ενδιαφέρον για τη θέση του Ρίτσαρντσον, όπως ο Σαμ Λικάτα και τα πρώην μέλη των NSYNC Λάνς Μπάσο και Τζόι Φατόν.
2006–2010: Unbreakable και This Is Us
αριστερά|μικρογραφία|Εμφάνιση των Backstreet Boys στην Περιοδεία του Unbreakable χωρίς τον Ρίτσαρντσον Δύο ημέρες μετά την ανακοίνωση της αποχώρησης του Ρίτσαρντσον, οι Backstreet Boys μπήκαν στο στούντιο για να ηχογραφήσουν τον έκτο δίσκο. Την 30 Οκτωβρίου 2007 κυκλοφόρησε ο δίσκος με το όνομα Unbreakable (Αδιάσπαστος). Με θετικές κριτικές, άρχισε από το Νο. 7 στο Billboard 200 με 81,000 πωλήσεις μέσα στην πρώτη εβδομάδα κυκλοφορίας. Στην Ιαπωνία έφτασε στο Νο. 1 των εβδομαδιαίων κατατάξεων Oricon για μια εβδομάδα. Από τον δίσκο κυκλοφόρησαν δύο σινγκλ "Inconsolable"(Απαρηγόρητος) και "Helpless When She Smiles" (Αβοήθητος όταν χαμογελά).
Τον Νοέμβριο 2008 το συγκρότημα ξεκίνησε παγκόσμια περιοδεία για την προώθηση του Unbreakable με αφετηρία το Τόκιο της Ιαπωνίας. Έγιναν συναυλίες σε Αυστραλία, Ιαπωνία, Μεξικό, Ηνωμένο Βασίλειο, Ευρώπη, Ασία, Καναδά και Ηνωμένες Πολιτείες. Η συναυλία στο λονδρέζικο O2 Arena βιντεοσκοπήθηκε και διατέθηκε για διαδικτυακή παρακολούθηση στην ιστοσελίδα του MSN. Την 23 Νοεμβρίου 2008, ο Ρίτσαρντσον επανασυνδέθηκε με την υπόλοιπη ομάδα στη σκηνή του Παλλάδιου στο Χόλιγουντ του Λος Άντζελες, για την τελευταία στάση της βορειοαμερικάνικης περιοδείας.
Λίγες μέρες μετά την προώθηση του νέου δίσκου και τα γυρίσματα του βιντεοκλίπ για το "Bigger" στην Ιαπωνία, ο Λίτρελ προσβλήθηκε από γρίπη των χοίρων, οπότε το συγκρότημα χρειάστηκε να ακυρώσει μια εμφάνιση στο Hard Rock Cafe στη Νέα Υόρκη για τη νεουορκέζικη εκδήλωση Pinktober την 5 Οκτωβρίου 2009. Σε όλα τα μέλη συνταγογραφήθηκε Tamiflu από τον γιατρό, παρόλο που δεν παρουσίασαν συμπτώματα της γρίπης. Ακύρωσαν, επίσης, την προγραμματισμένη για την 6 Οκτωβρίου εμφάνιση στο CBS Early Show, που ήταν και η μέρα κυκλοφορίας του νέου τους δίσκου, This Is Us. Στα τέλη Oκτωβρίου 2009 ξεκίνησαν την Περιοδεία για το This Is Us, που διήρκεσε για περισσότερο από ένα χρόνο και έγιναν 122 παραστάσεις.
Την 22 Οκτωβρίου 2010, οι Backstreet Boys και Ρίτσαρντσον βιντεοσκόπησαν ένα κομμάτι για Το Oprah Winfrey Show. Και έκαναν κοινή εμφάνιση στο στούντιο για δεύτερη φορά από την αποχώρηση του Ρίτσαρντσον.
2011-2012: NKOTBSB και επιστροφή του Ρίτσαρντσον
Την 3 Δεκεμβρίου 2011 οι Backstreet Boys τραγούδησαν στο πάρτι του Ρίτσαρντσον στις Μπαχάμες, όπως είχε ανακοινωθεί τον Οκτώβριο 2001 στο πρόγραμμα On Air with Ryan Seacrest (Στον Αέρα με τον Ράιαν Σήκρεστ). Στην ίδια εκπομπή, ο Ρίτσαρντσον δήλωσε ότι θα ήθελε περισσότερες εμφανίσεις με το συγκρότημα. Όλα μαζί επέτρεψαν εικασίες για οριστική επανασύνδεση του συγκροτήματος, αλλά δεν απάντησαν σχετικά.Την 29 Απριλίου 2012, οι Backstreet Boys ανακοίνωσαν κοινή εμφάνιση με τον Ρίτσαρντσον σε ένα λονδρέζικο show. Πράγματι έγιναν συζητήσεις για επανασύνδεση που αποφάσισε να μην υλοποιήσει, οπότε η επίσκεψή του παρέμεινε μυστική έως το τέλος της περιοδείας. Η ομάδα αποδέχτηκε την επιστροφή του Ρίτσαρντσον με ευτυχία. Ο ίδιος δήλωσε κατενθουσιασμένος επειδή μεταξύ τους έχουν από παλιά καλή χημεία και σχέσεις.
Τον Ιούλιο 2012 οι Backstreet Boys συγκατοίκησαν και άρχισαν τις εργασίες για τον νέο δίσκο με παραγωγό τον Μάρτιν Τερέφε στο Λονδίνο. Την 31 Αύγουστου 2012, κανόνισαν την καλοκαιρινή σειρά συναυλιών Good morning America's (Καλημέρα Αμερική) στο Σέντραλ Παρκ της Νέας Υόρκης. Επρόκειτο για την πρώτη παρουσίαση των 5 μελών μετά την επανασύνδεση. Κατά τη διάρκεια της συναυλίας ανακοίνωσαν την τρίτη τους κρουαζιέρα για τον Οκτώβριο 2013.
Την 5 Νοεμβρίου 2012 πρωτοπαρουσιάστηκε το χριστουγεννιάτικο σινγκλ του Ρίτσαρντσον με τίτλο "It's Christmas Time Again" (Είναι Χριστούγεννα και Πάλι) στο AOL Music, και κυκλοφόρησε επίσημα την επόμενη ημέρα. Το τραγούδι έφτασε στο Νο1 του Billboard κατατάξεων για ψηφιακά εορταστικά τραγούδια.
Κώστας Ρηγόπουλος
Βιογραφία
Γεννήθηκε στην Αθήνα στις 22 Νοεμβρίου του 1930 και αποφοίτησε από τη Δραματική Σχολή του Εθνικού Θεάτρου (1953).
Backstreet Boys
2013–2015: 20η Επέτειος, In a World Like This, και ντοκιμαντέρ
Το πρώτο σινγκλ "In a World Like This" (Σε έναν Κόσμο Σαν Αυτόν) από τον όγδοο και ομότιτλο δίσκο In a World Like This, κυκλοφόρησε ψηφιακά την 25 Ιουνίου 2013 και στα ραδιόφωνα την 22 Ιουλίου 2013. Ο δίσκος κυκλοφόρησε στις ΗΠΑ την 30 Ιουλίου 2013 και σε άλλες χώρες λίγο αργότερα. Επρόκειτο για τον πρώτο δίσκο που κυκλοφόρησαν ανεξάρτητα με τη δική τους δισκογραφική K-BAHN. Έφτασε στο τοπ 5 σε ΗΠΑ, Καναδά, Ολλανδία, Γερμανία, Ελβετία, Ισπανία, Ταϊβάν και Ιαπωνία, και τον Ιανουάριο 2015 είχε πραγματοποιήσει 800.000 πωλήσεις αντίτυπων. Τον Νοέμβριο 2013 κυκλοφόρησαν το δεύτερο σινγκλ από το άλμπουμ, "Show 'Em (What You're Made Of)"(Δείξτε Τους Τι Αξίζετε).
Ρίτσαρντ Χάμοντ
Ο Ρίτσαρντ Μαρκ Χάμοντ (Richard Mark Hammond, 19 Δεκεμβρίου 1969) είναι Άγγλος παρουσιαστής, δημοσιογράφος και συγγραφέας. Έγινε γνωστός από την συμπαρουσίαση της εκπομπής αυτοκινήτου Top Gear με τους Τζέρεμι Κλάρκσον και Τζέιμς Μέι, καθώς επίσης και από την παρουσίαση των πρώτων τέσσερων κύκλων της εκπομπής Brainiac: Science Abuse (στην Ελλάδα γνωστή ως Brainiac) στον τηλεοπτικό σταθμός Sky1. Επίσης, έχει συμπαρουσιάσει και την εκπομπή Total Wipeout με την Αμάντα Μπαϊράμ. Ο Χάμοντ έχει παρουσιάσει και το ντοκιμαντέρ Planet Earth Live μαζί με την Τζούλια Μπράντμπερι.
Κώστας Ρηγόπουλος
Βιογραφία
Εμφανίσθηκε για πρώτη φορά στη θεατρική σκηνή στο Θέατρο Κυβέλη στο έργο «Μια γυναίκα χωρίς σημασία» του Όσκαρ Ουάιλντ όπου εκεί γνώρισε την 18χρονη τότε Κάκια Αναλυτή την οποία πολύ σύντομα παντρεύτηκε. Απέκτησαν μία κόρη, τη Ζωή Ρηγοπούλου, η οποία είναι κι αυτή ηθοποιός.
Backstreet Boys
2013–2015: 20η Επέτειος, In a World Like This, και ντοκιμαντέρ
Την 24 Μαρτίου 2014 τα μέλη του συγκροτήματος βρέθηκαν στο δικαστήριο για τη μήνυση που κατέθεσαν κατά του πρώην μάνατζερ τους Λου Πέρλμαν. Δήλωσαν ότι ο Πέρλμαν ακόμα τους χρωστάει $3,451,456.04 και διεκδίκησαν επιπλέον $87,728.58 για τα νομικά έξοδα της πολύχρονης δικαστικής διαμάχης. Αλλά λίγο νωρίτερα τον ίδιο μήνα δήλωσαν ότι έχουν προβλήματα χρονοδιαγράμματος και ζήτησαν αναβολή της ακρόασης για 90 ημέρες. Την 21 Οκτωβρίου 2014 αποδέχτηκε διακανονισμό για $99,000 μετρητά, 34 καρούλια από κασέτες ήχους, 26 Cd, επτά κασέτες ηχογράφησης σε στούντιο, έξι σφραγισμένες αφίσες, τρεις κασέτες ήχου, και μια κασέτα VHS. Οι ηχογραφήσεις περιλαμβάνουν κάποιες ακυκλοφόρητα μίξεις, δοκιμαστικά ντέμο και πρωτότυπα υλικά.
Ρίτσαρντ Χάμοντ
Εξωτερικοί σύνδεσμοι
Κατηγορία:Άγγλοι δημοσιογράφοι Κατηγορία:Άγγλοι Κατηγορία:Βρετανοί Κατηγορία:Βρετανοί δημοσιογράφοι
Κώστας Ρηγόπουλος
Βιογραφία
Στη συνέχεια συνεργάσθηκε με πολλούς θιάσους όπως της Έλλης Λαμπέτη, της Κατερίνας, του Μάνου Κατράκη, του Δημήτρη Χορν κ.ά.
Από το 1962 δημιούργησε δικό του θίασο με τη σύζυγό του, στο Θέατρο Διάνα ενώ ένα χρόνο αργότερα δημιουργούν το δικό τους Θέατρο Αναλυτή.
Τα έργα που ανέβασε κατά σειρά ήταν: «Μια πόρτα δρχ. …500» (των Β. Σκουφά και Β. Ανδρεόπουλου), «Η βίλα των οργίων» (Γερασ. Σταύρου), «Είμαστε όλοι συνυπεύθυνοι» (Πάβελ Κόχοουτ), «Αν ο κόσμος μας έβλεπε μαζί» (Κλωντ Μπαλ), «Η Κυρία του Μαξίμ» (Ζωρζ Φεϋντώ), «Η ζωντοχήρα» (του Ιμπροχώρη- Γ. Παπά), «Αγάπη μου Ουάουα» (του Φρανουά Καμπώ που υπήρξε και η μεγαλύτερη και μακροβιότερη θεατρική επιτυχία της εποχής, 1967-1972), «Το αυτί του Αλέξανδρου» (Κώστα Μουρσελά), «Δάφνες πικροδάφνες», «Σούκι Γιάκι» (των Στόουν – Κούνεϋ, επίσης μεγάλη επιτυχία), «Παραμύθι χωρίς όνομα» (Ιάκωβου Καμπανέλλη), «Βασιλικός» (Κ. Μάτεσι) κ.ά.
Αλλά και στην κινηματογραφική σκηνή η παρουσία του Κώστα Ρηγόπουλου δεν είναι μικρή. Με το έργο Το προξενιό της Άννας (Παντελή Βούλγαρη) κερδίζει το Βραβείο Ερμηνείας στο Φεστιβάλ Θεσσαλονίκης.
Επίσης συνεργάσθηκε και με την τηλεόραση σημειώνοντας επιτυχία στα σήριαλ Αξιωματικός υπηρεσίας, Βίβα Κατερίνα, Χαμογελάστε παρακαλώ, ενώ το 1988 παρουσίαζε και το τηλεπαιχνίδι Εσείς τι λέτε;.
Τα τελευταία χρόνια της ζωής του ήταν μόνιμος κάτοικος Παλαιού Φαλήρου (Αττική).
Πέθανε στις 14 Ιανουαρίου 2001 από βαρύ εγκεφαλικό επεισόδιο που υπέστη μήνες πριν.
Μετά τον θάνατό του, το 2013, η κόρη του Ζωή Ρηγοπούλου εξέδωσε την αυτοβιογραφία του Το παραμύθι της ζωής μου, απομαγνητοφωνώντας τις κασέτες που έγραφε ο Κώστας Ρηγόπουλος το 1985, μετά τα πρώτα προβλήματα με την υγεία του.
Θεατρικές παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Εξωτερικοί σύνδεσμοι
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης
Backstreet Boys
2013–2015: 20η Επέτειος, In a World Like This, και ντοκιμαντέρ
Το ντοκιμαντέρ για το συγκρότημα Backstreet Boys: Show 'Em What You're Made Of κυκλοφόρησε σε θέατρα και διαδικτυακά την 30 Ιανουαρίου 2015 στις ΗΠΑ, την 26 Φεβρουαρίου 2015 σε Ηνωμένο Βασίλειο και Ευρώπη και την 28 Μαρτίου στον υπόλοιπο κόσμο. Η ταινία εξιστορεί την πορεία της καριέρας τους, έως την ηχογράφηση του δίσκου In A World Like This το 2013.